CELEX: 32021D0722
Language: bg
Date: 2021-05-03 00:00:00
Title: Решение (EC) 2021/722 на Комисията от 3 май 2021 година за подновяване на мандатите на трима съществуващи членове на Европейския статистически консултативен комитет и за назначаване на двама нови членове

4.5.2021   
               
               
                  BG
               
               
                  Официален вестник на Европейския съюз
               
               
                  L 154/5
               
            
         РЕШЕНИЕ (EC) 2021/722 НА КОМИСИЯТА
         от 3 май 2021 година
         за подновяване на мандатите на трима съществуващи членове на Европейския статистически консултативен комитет и за назначаване на двама нови членове
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение № 234/2008/ЕО на Европейския парламент и на Съвета от 11 март 2008 г. за създаване на Европейски статистически консултативен комитет и за отмяна на Решение 91/116/ЕИО на Съвета (1), и по-специално член 4, параграф 1, буква а) от него,
         като има предвид, че:
         
                     (1)
                  
                  
                     С Решение 2016/C 12/02 на Комисията (2) четирима членове на Европейския статистически консултативен комитет („Комитета“) бяха назначени за срок от пет години. Мандатите на тези членове приключиха на 31 декември 2020 г. Трима от членовете се съгласиха мандатът им да бъде подновен.
                  
               
                     (2)
                  
                  
                     Един от четиримата членове, назначени с Решение 2016/C12/02, не е в състояние да поднови мандата си и поради това следва да бъде заменен.
                  
               
                     (3)
                  
                  
                     Останалите осем членове бяха назначени с Решение 2019/C 63/05 на Комисията (3). Съответните им мандати изтичат през 2024 г. Един от тези осем членове обаче подаде оставка, поради което следва да бъде заменен за останалата част от мандата му.
                  
               
                     (4)
                  
                  
                     Тъй като списъкът с резервни членове, установен с Решение 2019/C 63/05, вече не е актуален, по искане на Комисията държавите членки ѝ предоставиха списък на кандидати с доказана квалификация в областта на статистиката с оглед назначаването на новите членове на Комитета.
                  
               
                     (5)
                  
                  
                     При подбора на двамата нови членове стремежът на Комисията беше да гарантира, че те представляват в еднаква степен ползвателите, респондентите и другите заинтересовани страни в областта на статистиката на Съюза (включително научната общност, социалните партньори и гражданското общество).
                  
               
                     (6)
                  
                  
                     Комисията се консултира с Европейския парламент и със Съвета относно подновяването на мандатите и новите назначения, като тези институции дадоха положително становище,
                  
               ПРИЕ НАСТОЯЩОТО РЕШЕНИЕ:
         
            Член 1
            Мандатите на г-н Claudiu HERTELIU, г-жа Ariane KÖNIG и г-жа Biruta SLOKA се подновяват за срок от пет години, считано от 1 януари 2021 г. до 31 декември 2025 г.
         
         
            Член 2
            Г-жа Roxane SILBERMAN се назначава за член на Европейския статистически консултативен комитет за срок от пет години, считано от 1 януари 2021 г. до 31 декември 2025 г.
         
         
            Член 3
            Г-н Antti RIPATTI се назначава за член на Европейския статистически консултативен комитет за периода от 1 януари 2021 г. до 8 май 2024 г.
         
         
            Член 4
            Настоящото решение влиза в сила на третия ден след деня на публикуването му в Официален вестник на Европейския съюз.
         
         
            Съставено в Брюксел на 3 май 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 73, 15.3.2008 г., стр. 13.
         
            (2)  Решение 2016/C 12/02 на Комисията от 14 януари 2016 г. за назначаване на четирима членове на Европейския статистически консултативен комитет (OВ C 12, 15.1.2016 г., стр. 2).
         
            (3)  Решение 2019/C 63/05 на Комисията от 14 февруари 2019 г. за назначаване на осем членове на Европейския статистически консултативен комитет (ОВ C 63, 18.2.2019 г., стр. 4).